Mazarico real

O mazarico real, ou mazarico curlí, (Numenius arquata) é unha especie de ave caradriforme da familia Scolopacidae, que cría en case toda Europa, no norte e leste, en prados, zonas lamacentas, ríos, brañas, costas e estuarios.

Recoñécese de forma doada pola súa forma, cun longo pico lixeiramente curvo, e a súa voz, cun canto moi rechamante e bonito. A cor da súa plumaxe é pardo area.

miniatura|Numenius arquata
O seu niño é un pequeno oco, revestido de herba, no chan. Pon catro ovos nunha única niñada, de abril a xullo.

Aliméntase de vermes, insectos, cangrexos, moluscos e estrelas de mar.

 Subespecies 
Coñécense tres subespecies de mazarico real:

 Numenius arquata arquata (Linnaeus, 1758) 
 Numenius arquata orientalis Brehm, C.L., 1831
 Numenius arquata suschkini Neumann, 1929

 Notas 

 Véxase tamén 

 Bibliografía 
 Hume, Rob: Guía de campo de las aves de España y Europa. Ediciones Omega 2002. ISBN 84-282-1317-8.

 Outros artigos 
 Catálogo galego de especies ameazadas

Categoría:Caradriformes
Categoría:Aves de Galicia
Categoría:Animais descritos en 1758
Categoría:Taxons descritos por Linné
Categoría:Aves de Eurasia